kardosdrur/scandi-wiki huggingface dataset:
Svend Nordmand

Svend Nordmand (eller Norbagge) (død 1088 på Rhodos) var biskop i Roskilde Domkirke.

Han var oprindelig en ulærd mand i Svend Estridsens tjeneste, men da han havde udmærkede evner og var velanset hos kongen, blev han gjort til klerk i Roskilde. Saxo fortæller, at de andre klerke var misundelige på ham og havde ham til bedste ved at radere nogle bogstaver ud i den latinske messebog, uden at Svend, da han messede, opdagede den ondskabsfulde spøg; men dette er kun et skæmtesagn, der i Tyskland allerede var henført til en biskop i Paderborn. Historisk er det derimod uden tvivl, at kong Svend sendte Svend Nordmand til udenlandske skoler, hvorfra han kom tilbage som velstuderet præst. Da biskop Vilhelm af Roskilde døde i 1074, gjorde kongen sin yndling til hans efterfølger, og Svend Nordmand blev en af den tids betydeligste bisper. Støttet af Svend Estridsen og senere af Knud den Hellige fuldførte han den af Vilhelm påbegyndte domkirke af hugne stenkvadre og med slebne granitsøjler. Endvidere byggede han Vor Frue Kirke i Roskilde, Vor Frue Kirke og Kloster i Ringsted og Hellig Michaels Kirke i Slagelse. På menigheden gjorde han dybt indtryk ved sin kraftige prædiken og sin rene vandel. Han var vidne til Knud den Helliges store gave til kirken i Lund (1085), og efter drabet på kongen i 1086 skal han have varslet hårde straffedomme over Danmark. Under den almindelige nød i Oluf Hungers tid drog han på pilgrimsfærd og besøgte først Rom og dernæst Konstantinopel, hvorfra han hjemsendte talrige
relikvier, muligvis deriblandt pave Lucius’ hoved, som ved denne tid må være kommet til Roskilde Domkirke. Svend Nordmand rejste videre for at nå til Det Hellige Land, men undervejs døde den fromme
biskop på Rhodos i 1088.

Eksterne kilder og henvisninger 
 Tekst efter Hans Olrik i Dansk Biografisk Leksikon på Projekt Runeberg – angiver nedenstående kilder:
 Saxo, ed. Müller.
 A. D. Jørgensen: Den nordiske Kirkes Grundlæggelse.

Biskopper over Roskilde Stift
Danskere i 1000-tallet
Personer i Dansk Biografisk Leksikon
Førreformatoriske katolske biskopper fra Danmark
Skandinaver fra middelalderen
Trinitarierne

Trinitarierne (eller trinitarerne, Den Hellige Treenigheds Orden, , OSsT) er en katolsk munkeorden af kanniker, stiftet 1198 af Johannes af Matha (død 1213) og Felix af Valois (død 1212) med det formål at virke for løskøbelsen af kristne fanger hos de vantro. Ordenens medlemmer kaldes også maturinere eller æselsbrødre (i den ældste tid måtte de nemlig kun benytte æsler som ridedyr).

Ordensdragten var ifølge en vision, Johannes af Matha havde haft, hvid med et rødt og et blåt kors. Johannes blev ordenens første general. 1201 stiftede han et samfund af kvindelige tertiariere til ordenen. Trinitariere bredte sig hurtigt, kom senere til Amerika og fik mange fanger løskøbt. Indtil midten af 17. århundrede skal alene ordensprovinsen Gallien have løskøbt over 30.000 fanger; løsepengene indsamledes ved almisser, hvortil lagdes en del af ordenens egne indtægter.

Kilde 
 Opslag af dr. theol. Alfred Th. Jørgensen (1874-1953) i Salmonsen, (Salmonsens Konversationsleksikon, 2. udgave, bd. 23, s. 762)

Eksterne henvisninger 
 Ordenens hjemmeside  

Romerskkatolske ordener
Etableret i 1198
Hank Williams III

Hank Williams III blev født i Nashville i 1972, som henholdsvis barnebarn og søn af de to country-musikere Hank Williams og Hank Jr.. Oprørsk af natur, som III er, valgte han dog at fokusere på punkmusikken i starten af sin karriere. 

Da III manglede penge til børnebidrag, lod han sig dog overtale til en pladekontrakt, og første synlige resultat blev 3-generationer-spiller-ud-albummet Three Hanks – 3 Men With Broken Hearts (1996).

Mens han stadig holdt gang i punkkarrieren i de to bands Damn Band og Assjack udgav han i 1999 Risin Outlaw, der bød på 13 honky tonk-numre. Ifølge III selv var pladen dog en direkte fejltagelse, hvilket var et direkte angreb på Curb Records, som den evige rebel førte en lang og sej kamp med over årene.

I 2002 udsendte han Lovesick, Broke & Driften, der bød på akustisk orienteret country med rock- og rootselementer. På pladen havde III selv skrevet 12 numre, mens det 13. var en coverversion af Bruce Springsteens Atlantic City.

Senest udsendte han i 2006 dobbeltalbummet Straight to Hell, der blandede traditionel country med numre hovedsageligt holdt oppe af III's akustiske guitar.

Diskografi

Albums 
 1999: Risin' Outlaw
 2002: Lovesick, Broke & Driftin'
 2006: Straight to Hell 
 2010: Rebel Within

Referencer 
 Hank Williams III på DRs musikleksikon

Eksterne henvisninger 

Fra DR's Musikleksikon
Musikere fra USA
Countrymusikere
Wolfkin

Duoen Wolfkin har base i København og består af Christian "Wolf" Gotfredsen og Lars "I Lommen" Vognstrup.

I begyndelsen af 2006 skrev Wolfkin kontrakt med det efterhånden legendariske pladeselskab Crunchy Frog.

Signingen var genstand for en del medieopmærksomhed, eftersom Crunchy med bands som Raveonettes, Junior Senior og Powersolo for længst har bevist deres sikre sans for at spotte de bedste navne i den danske indie-undergrund.

I starten var Wolfkin omgærdet af en del mystik, idet ingen rigtigt vidste hvad de stod for musikalsk. Det eneste lyd, der var offentligt tilgængeligt, var et par numre på myspace.

Begge musikere var dog mere eller mindre kendte fra andre sammenhænge. Christian Wolf fra bandet Sleeping Agents, Lars "I Lommen" fra Money Your Love og for sin tjans som backing-guitarist for Junior Senior.

De havde boet i samme bofællesskab på Islands Brygge i flere år, og det var her kimen til Wolfkin blev lagt, men på grund af medlemmernes andre projekter, var projektet lang tid undervejs, og sange blev indspillet både på Bryggen og i Mexico, hvor Lars i en periode holdt til.

Musikalsk ligger Wolfkin et sted mellem sleazy country, elektroniske fiksfakserier, æggende loungetoner og selvfølgelig en rocket bund – lidt som hvis Joe Meek havde lavet soundtracket til roadmovie instrueret af David Lynch.

Læg dertil en flabet mandevokal, der småsadistisk leverer tekster i stil med den, der har givet debutalbummet navn: "You got money in your pocket now, blood on your hands, you got semen in those brand new pants". Så har du Wolfkin.

Diskografi

Albums 
 2006: Brand New Pants

Referencer 
 Wolfkin på DRs musikleksikon

Fra DR's Musikleksikon
Rockgrupper fra Danmark
Wolfmother

Wolfmother blev dannet i 2000 af tre unge australske knægte, men deres lettere psykedeliske prototyperock ekkoer af hårdtslående 60'er og 70'er ikoner som Led Zeppelin og Black Sabbath – tilsat mere nutidige manerer ala Queens of the Stone Age og White Stripes.

I 2004 udgav de en demo-EP, der blev fulgt af endnu en EP med titlen Dimensions i 2006, der var fyldt til randen med energi og guitarriffs, og gjorde ulvemødrene yderst populære i hjemlandet. Senere i 2006 udsendte de debutalbummet Wolfmother.

Diskografi

Albums 
 2006: Wolfmother (Album)
 2009: Cosmic Egg (Album)

Referencer 
 Wolfmother på DRs musikleksikon

Fra DR's Musikleksikon
Musikgrupper fra Australien
Musikgrupper fra 2000
Cedric the Entertainer

Cedric Antonio Kyles (født 24. april 1964) er en amerikansk skuespiller og komiker bedst kendt under sit kunstnernavn Cedric the Entertainer.

Filmografi i udvalg 
 Big Momma's House (2000)
 The Original Kings of Comedy (2000)
 Barbershop (2002)
 Ice Age (2002)
 Intolerable Cruelty (2003)
 Barbershop 2: Back in Business (2004)
 Be Cool (2005)
 Madagascar (2005)
 Madagascar: Escape 2 Africa (2008)
 Madagascar 3: Europe's Most Wanted (2012)

Eksterne henvisninger 

 

Skuespillere fra Missouri
Personer fra Jefferson City
Kokoreç

Kokoreç er en tyrkisk ret bestående af krydrede og  flamme stegte lammetarme, stegt på spyd. Tarme fra ung lam (süt kuzusu) er i øvrigt, at foretrække og man bruger en bestemt del af lammens tyndtarm til denne ret. Kokoreç betragtes som en såkaldt delikatesse og er ikke, at finde som en standardret på restauranter. Den kan således kun findes i særlige stande, ofte placeret tæt ved veje osv., samt i specielle restauranter. Som med alt tarmindeholdende mad, er der tilknyttet en længere, men meget vigtig proces, hvor disse vaskes og renses.

Der er flere forskellige måder, at tilberede Kokoreç på. F.eks. kan dette foregå på samme måde som med det velkendte Döner, men dog anvendes der her et vandret spyd til at holde sammen på tarmene, så denne kommer til, at minde om en vandret cylinder af udseende. Denne tilberedningsvariant er hyppigst set. Den vandrette stabel af tarme varmes og grilles ofte ved hjælp af stråle varme fra gasbaserede brændere eller elektriske Anordninger. Dog er det mest populært, at anvende trækul, når tarmene skal steges, fordi trækul netop forstærker smagsoplevelsen. Efter tilberedningen har fundet sted, bliver tarmene således skåret ud og serveret i et overskåret tyrkisk brød (Somun). Nogle tilføjer herefter ekstra krydderier eller tomater, men dette er dog helt op til ens eget ønske.

En anden måde at tilberede Kokoreç på er, at skære tarmene ud efter rensning, hvorefter disse blandes med tomater og grøn peber. Derefter steges dette på en bageplade i større mængder, samtidig med at rød peber og oregano tilføjes. Under denne tilberedning skæres tarmene yderligere ud under tilberedning ved, at kokken anvender to spartler.

Ydermere serveres denne form for Kokoreç oftest som en sandwich i form af ”Yarım Ekmek Kokoreç” (halvt-brød) eller ”Çeyrek Ekmek Kokoreç” (kvart brød). Retten kan dog også serveres uden brød som en normal ret på en tallerken.

Tilbehøret til Kokoreç er gerne Ayran, Salgam suyu eller Cola. Syltede peber eller agurker er også populært som sideløbende retter.

Mad fra Tyrkiet
Liev Schreiber

Liev Schreiber (født Isaac Liev Schreiber; 4. oktober 1967) er en amerikansk skuespiller. I 2005 vandt Schreiber en Tony Award for sin rolle i teaterstykket Glengarry Glen Ross.

Udvalgt filmografi

Film

TV

Teater

Privatliv 
Privat dannede han par fra 2005 med den britisk-australske skuespiller Naomi Watts, med hvem han har to sønner. De gik fra hinanden i 2016.

Eksterne henvisninger

Noter 

Skuespillere fra Californien
Filmskuespillere fra USA
Tv-skuespillere fra USA
Teaterskuespillere fra USA
Tegnefilmsdubbere fra USA
Personer fra San Francisco
Lou Ferrigno

Louis "Lou" Jude Ferrigno (født 9. november 1951) er en amerikansk bodybuilder og skuespiller bedst kendt for sin rolle som  Marvelfiguren Hulk i tv-serien The Incredible Hulk 1978-1982, The Incredible Hulk Returns 1988, The Trial of the Incredible Hulk 1989, The Death of the Incredible Hulk 1990, som Hulks stemme i den animerede tv-serie The Incredible Hulk 1996 og filmen The Incredible Hulk i 2008. Desuden havde han en mindre rolle som sikkershedsvagt i 2008-filmen The Incredible Hulk og vil i 2012 igen lægge stemme til Hulk i The Avengers. Fra 2000 til 2007 spillede Ferrigno sig selv i komedieserien King of Queens som hovedpersonen Doug Heffernans nabo.

Eksterne henvisninger 

 

Skuespillere fra New York
Neve Campbell

Neve Adrianne Campbell (født 3. oktober 1973 i Guelph, Ontario, Canada) er en canadisk filmskuespillerinde, aktiv i amerikansk film.

Hun begyndte sin karriere i canadisk fjernsyn i 1992, og filmdebuterede i 1994. Især hovedrollen Julia Salinger i tv-serien Vi bli'r i familien (Party of Five, 1994-2000) og hovedpersonen Sidney i gyserfilmserien Scream (1996; opfølgere 1997, 2000 og 2011), gjorde hende populær. Hun har desuden spillet centrale roller i John McNaughtons thriller Wild Things (1998), i Studio 54 (1998) og Three to Tango (1999). Hun har siden bl.a. haft hovedrollen i Robert Altmans balletfilm The Company (2003).

Eksterne henvisninger 
 

Skuespillere fra Canada
Balletdansere fra Canada
Jada Pinkett Smith

Jada Koren Pinkett-Smith (født Jada Koren Pinkett; 18. september 1971) er en amerikansk skuespiller.

Hun er gift med skuespilleren Will Smith med hvem hun har to børn, Jaden og Willow Smith.

Udvalgt filmografi 
 The Nutty Professor (1996)
 Scream 2 (1997)
 Ali (2001)
 The Matrix Reloaded (2003)
 The Matrix Revolutions (2003)
 Collateral (2004)
 The Women (2008)

Eksterne henvisninger 

 
 

Skuespillere fra USA
Scott Alexander og Larry Karaszewski

Scott Alexander (født 16. juni 1963) og Larry Karaszewski (født 20. november 1961) er en amerikansk manuskriptforfatterduo der bl.a. har skrevet manuskripterne til film som Ed Wood af Tim Burton og Folket mod Larry Flynt af Milos Forman.

Priser og nomineringer 
 1995 – Saturn Award for bedste manuskript (Ed Wood), nomineret
 1997 – Satellite Award for bedste manuskript (Folket mod Larry Flynt), vandt
 1997 – Golden Globe Award for bedste manuskript (Folket mod Larry Flynt), vandt

Filmografi 
 Ed Wood (1994)
 Folket mod Larry Flynt (1996)
 Man on the Moon (1999)

Eksterne henvisninger 
 
 

Manuskriptforfattere fra USA
Duoer
Erik Dalberg

Erik Dalberg (1875-1945) var oberstløjtnant og portrætmaler. Han blev født 12. juli 1875 på Frederiksberg og døde 20. oktober 1945 i København. Forældrene var generalmajor Carl Anthon Sciawizky Dalberg og hustru Gerhardine Louise de Seréne d´Acquiera. Erik Dalberg blev gift 28. juli 1901 med komponisten Nancy Dalberg (1881-1949).

Liv og kunstnerisk virke 
Erik Dalberg giftede sig som 26-årig med den 20-årige Nancy Hansen, som var vokset op på det sydfynske gods Mullerup, og som skabte sig en stor karriere som komponist. Hun var elev af Carl Nielsen og blev senere god kollega og samarbejdspartner for ham, og Erik Dalberg blev derved draget ind i kredsen omkring Nielsen. Han delte hustruens kunstneriske interesser og komponerede selv lejlighedssange. Udover sin militære karriere arbejdede han med portrætmaleri. Et eksempel er portrættet fra 1927 af oberst Rolf Kall (1872-1934). Fra 1936 kendes portrættet af dommer L. K. J. Schjørring, som nu findes på Museet på Koldinghus.

Størstedelen af Erik Dalbergs værker har været i privat eje og kendes derfor endnu ikke i den store offentlighed. I 1936 udstilledes en større samling af hans værker på Frederiksberg, og herfra eksisterer en arbejdsfortegnelse over dem .

På udstillingen vistes et portræt af hustruen Nancy Dalberg, katalog nr. 1, sammen med for størstedelens vedkommende portrætter af mennesker med tilknytning til dansk militær og adel. Portrættet af dommer L. K. J. Schjørring udstilledes her, katalog nr. 39. Med katalog nr. 33 udstilledes et portræt af godsejer Chr. B. Schjørring.

Erik Dalberg arbejdede desuden en del med landskabsmaleri, viser arbejdsfortegnelsen. Fra Danmark vistes Fraugdegaards Vandmølle, katalog nr. 42, Skagen Nordstrand, katalog nr. 58, Skagen gl. Kirke, katalog nr. 77, billeder fra egnen ved godset Broholm på Fyn, hvorfra Nancy Dalbergs kollega og ven, komponisten Hilda Sehested, stammede fra, nr. 70 og 71, egnen ved Mullerup Gods, katalog nr. 69, egnen ved Jyderup, katalog nr. 66 og 67 samt Ved Tved, katalog nr. 68.

På udstillingen vistes også landskabsmalerier og menneskeskildringer fra Nordafrika. I vinteren 1922-1923 opholdt han sig i Nordafrika sammen med hustruen. Her nedskrev Nancy Dalberg musikalske arrangementer over arabiske temaer Arabisk Musik fra Sahara, for obo, bratsch og tromme, som senere blev en del af violinisten Emil Telmányis og Breuning-Bache kvartettens repertoirer. Erik Dalberg portrætterede imens flere nordafrikanere og arbejdede med landskabet omkring byen Biskra i Algeriet.

Med tiden udviklede Erik Dalberg alvorlig sygdom, hvilket vanskeliggjorde tilværelsen for også hustruen. Ægteskabet blev opløst i 1945.

Værker i offentlig eje 
 1936 Dommer L. K. J. Schjørring, oliemaleri 79,5x66.5 cm. Museet på Koldinghus

Referencer

Eksterne henvisninger 

 

Malere fra Danmark
Æbleflæsk

Æbleflæsk er en gammel dansk ret, der tilberedes af æbler, stribet flæsk (evt. røget), løg. 

Æbleflæsk anses som en fynsk egnsret, men serveres i andre egne af landet. Æbleflæsk var en af kandidaterne til Danmarks Nationalret, da fødevareminister Dan Jørgensen i 2014 udskrev en konkurrence om den.

På Fyn laves æbleflæsk: 
Røget spæk og bacon skæres i tern og steges brunt og sprødt. Æblerne skrælles og udkernes og koges til mos/grød med lidt æblestykker, æblegrøden smages til med sukker. Røget spæk og bacon blandes i sammen med noget af fedtet. Nydes på frisk fuldkornsrugbrød. 

En anden metode er at flæsket skæres i store tern, steges på panden og æblestykker tilsættes. Endeligt tilsættes brun farin eller sukker. Det er oprindeligt en æbleret, og der skal være mere æble end flæsk. Retten spises varm eller kold med rugbrød, evt. ved at dyppe brødet.

På Sjælland laves æbleflæsk: Flæsk, æbler (og løg) skæres i skiver, steges på panden, flæsket skal være sprødt som stegeflæsk. Der skal være ca. lige meget flæsk og æbler.

Noter

Kilder 
 Opslag æbleflæsk i 
 s. 63-64 i 
 side 215 i 
Mad fra Danmark
Egnsretter
Alex & Emma

Alex & Emma er en amerikansk romantisk komediefilm fra 2003 instrueret og produceret af Rob Reiner. Filmen er løst baseret på Fjodor Dostojevskijs roman Spilleren og omstændighederne omkring dens skabelse.

Medvirkende 
 Kate Hudson .... Emma Dinsmore/Ylva/Elsa/Eldora/Anna
 Luke Wilson .... Alex Sheldon/Adam Shipley
 David Paymer .... John Shaw
 Sophie Marceau .... Polina Delacroix
 Cloris Leachman .... Bedstemoderen
 Rob Reiner .... Wirschafter
 Chino XL .... Tony/Flamencodanser 2
 Lobo Sebastian .... Bobby/Flamencodanser 1
 Jordi Caballero .... Flamencodanser 3
 Paul Willson .... Whistling John Shaw
 Alexander Wauthier .... Andre Delacroix
 Leili Kramer .... Michele Delacroix
 Rip Taylor.... Polinas far
 Gigi Bermingham .... Madame Blanche
 Jordan Lund .... Claude
 François Giroday .... Croupier
 Robert Costanzo .... Buschauffør
 Earl Carroll .... Bernard Pompier
 Michael St. Michaels .... Casinoejer
 Danica Sheridan .... Receptionist

Referencer

Eksterne henvisninger 
 

Amerikanske film fra 2003
Film baseret på bøger
Film instrueret af Rob Reiner
Romantiske komediefilm fra USA
Fyrstendømmet Litauen

Fystendømmet Litauen (; latin Ducatus Lithuaniae) var en statsdannelse af etniske litauere, der eksisterede fra 1100-tallet, til 1413, hvor det blev en del af det nyoprettede Vilnius voivodskab. Det meste af tiden, var fyrstedømmet en del af, og politisk centrum i Storfyrstendømmet Litauen. I perioden 1000 tallet til 1200-tallet kaldtes området også Aukštaitija eller "Lietuvos Země" (), og fra 1300-tallet til det tidlige 1400-tal "Fyrstendømmet Vilnius". Andre kilder bruger betegnelsen "Det egentlige Litauen" ( eller tikroji Lietuva; ). Hovedstaden for fyrstendømmet var indtil slutningen af 1200-tallet Kernavė, der er på UNESCOs Verdensarvsliste.

Historie 

Fyrstendømmet formodes at være dannet på venstre bred af Neris-floden, i den centrale del af det nuværende Litauen under storfyrste Vytenis af Litauens regeringstid, 1295 til 1316. Fyrstendømmet udvidedes hurtigt mod øst, hvor det kom til at omfatte hele Aukstaitija. Området blev allerede nævnt i 1009 som Litua, et område der regeredes af fyrster () fra den litauiske stamme, Aukštaitijans, eller "litauere".

Efter udvidelsen af den litauiske stat i 11- og 1200-tallet, hvor Litauen var kendt som Kongeriget Litauen (1253-1263) og senere som Storfyrstendømmet Litauen, gik Fyrstendømmet Litauen i arv mellem fyrsterne som en del af Storfyrstendømmet.
Gediminas (1316–1341) holdt hof i det nyopførte Senieji Trakai () slot.
Fra 1300-tallet blev Fyrstendømmet Litauen kendt som Fyrstendømmet Vilnius og efter Gediminas' regeringstid i 1337 blev den sydvestlige del af fyrstendømmet udskilt som fyrstendømmet Trakai. Fyrstendømmet Trakai blev senere grundlaget for Trakai voivodskab. 1342–82 var Kęstutis fyrste i Fyrstendømmet Litauen.

Den sidste fyrste af Fyrstendømmet Litauen var Vytautas Didysis, som overtog titlen i 1392 efter Jogaila som et resultat af Ostrów traktaten. Jogaila havde arvet fyrstetitlen fra sin far Algirdas. Efter Vytautas administrative reform i 1413, baseret på Horodło traktaten, blev fyrstetitlen nedlagt og Fyrstendømmet Litauen blev til Vilnius voivodskab.

Se også 
 Litauens historie
 Litauens historie (1219-1295)
 Litauens storfyrster

Kilder 

Forhenværende imperier
Ophørt i 1413
Litauens historie
Litauen
Teaching Mrs. Tingle

Teaching Mrs. Tingle er en amerikansk ungdomsfilm fra 1999 instrueret og skrevet af Kevin Williamson. Filmen har bl.a. Katie Holmes, Helen Mirren og Barry Watson på rollelisten.

Medvirkende

Eksterne henvisninger 
 

Amerikanske film fra 1999
Komediefilm fra USA
Ungdomsfilm fra USA
Engelsksprogede film
Stegte grønne tomater

Stegte grønne tomater (eng: Fried Green Tomatoes) er en amerikansk dramafilm fra 1991 instrueret og produceret af Jon Avnet efter Fannie Flaggs roman Fried Green Tomatoes at the Whistle Stop Cafe. Filmen har Kathy Bates, Mary Stuart Masterson, Mary-Louise Parker og Jessica Tandy i hovedrollerne. Både Tandy og Bates var nomineret til BAFTA Awards for deres præstationer, desuden var Tandy også nomineret til en Oscar for bedste kvindelige birolle.

Medvirkende 
 Kathy Bates som Evelyn Couch
 Mary Stuart Masterson som Idgie Threadgoode
 Mary-Louise Parker som Ruth Jamison
 Jessica Tandy som Ninny Threadgoode
 Cicely Tyson som Sipsey
 Chris O'Donnell som Buddy Threadgoode
 Stan Shaw som Big George
 Gailard Sartain som Ed Couch
 Timothy Scott som Smokey Lonesome
 Gary Basaraba som Grady Kilgore
 Lois Smith som Mama Threadgoode
 Danny Nelson as Papa Threadgoode
 Jo Harvey Allen som Women's Awareness Teacher
 Macon McCalman som Prosecutor
 Richard Riehle som Reverend Scroggins
 Raynor Scheine som Curtis Smoot
 Grace Zabriskie som Eva Bates
 Reid Binion som Young Julian
 Nick Searcy som Frank Bennett
 Drew Wilkins som Young Cleo

Eksterne henvisninger 
 

Amerikanske film fra 1991
Dramafilm fra USA
Film baseret på bøger
Billedstøj

Billedstøj er et udtryk anvendt i forbindelse med digital fotografering, populært en benævnelse for flere eller få korn i det endelige resultat af fremkaldte billede.

Støj opstår oftest i forbindelse med fotografering i svagt lys med en høj ISO-værdi.

Vejledende ISO-værdier for støjreduktion 
Vejledende ISO-værdier, 2009, afhængig af kameratype og billedchip, opstår synlig støj på billederne ved værdier større end:
 Mobiltelefon: > ISO 100
 Kompaktkamera: > ISO 400
 Spejlrefleks, begynderkamera: > ISO 800
 Spejlrefleks, halvprofessionelt: > ISO 1600
 Spejlrefleks, professionelt: > ISO 3200

Hovedgrupper af støj 
 Lys- eller luminansstøj, opstår på grund af små variationer i den målte lysstyrke
 Farvestøj, opstår på grund af billedchippens evne til at behandle de røde, grønne og blå pixels.
 Banding, opstår fordi de elektroniske kredsløb afgiver varierende mængder af støj, hvilket kan ses som misfarvede striber på billedet.
 Hot pixels, opstår som regel ved lange eksponeringstider, hvilket medfører falske lysgengivelser.

Eksterne henvisninger 
 Adobe, reducere billedstøj
 Compact Camera High ISO modes, Separating the facts from the hype 

Fotografi
Aja Dobbo

Aja Dobbo er en serie børnebøger skrevet af Charlotte Reuter. Serien handler om katten Aja Dobbo som bliver født i en racekattefamilie. Aja Dobbo har desværre en sort plet over øjet, så han kan ikke vinde udstillinger ligesom sine søskende. Da han mere ligner en baggårdskat end en ægte burmeser bliver han solgt  til den onde fru Hahne. Udenfor lokker det frie liv og heldigvis lykkes det ham at flygte med hjælp fra baggårdskattene Fuzzy og Kalle.    

Den originale serie af 6 bøger er siden genudgivet i forkortede, børnevenlige udgaver illustreret i farver af Dorte Karrebæk.    

Forlaget Branner & Korch er sidenhen købt af Gyldendal.    

Bibliografi

Bøger 
 Aja Dobbo: Katten der blev født som familiens sorte får, 1988
 Aja Dobbo & Aliman, 1988
 Aja Dobbo & Tempelkatten, 1989
 Aja Dobbo og hans familie, 1990
 Aja Dobbo i Vinterpaladset, 1991
 Aja Dobbo og den hvide bro, 1992
 Aja Dobbo, 1999
 Aja Dobbo og hans venner, 2000
 Aja Dobbo i asfaltjunglen, 2005

Børnebøger